Järgnev saade on valminud tänu J.Meyeri koostööpartnerite toele.
VÄLJAKUTSE 30. MINUTIT PÄEVAS
Olen õppinud Piibli uurimise käigus, kuidas olla juhitud Püha Vaimu poolt.
Uurin Piiblit seni, kuni tunnen, et olen seda täis
ja lähen seejärel välja,
paludes Jumalal tuua esile selle, mida Ta on mu sisse pannud.
Usalda, et Jumal toob esile selle hea, mille Ta Sõna on su sisse külvanud.
Kui su elus on mõni probleem, uuri vastuste saamiseks Jumala Sõna.
Võta aeg maha ja keskendu kvaliteedile, mitte kvantiteedile.
"Head arusaamist ja tundmist õpeta mulle..." Psalmid 119:66
VÄLJAKUTSE 30. MINUTIT PÄEVAS
IGAPÄEVAELU RÕÕMUD
Tahan täna rääkida su meeltest.
Sa ei saa elada sõnakuulelikku elu ilma sõnakuuleliku mõttemaailmata.
Ütlen seda veelkord:
sa ei saa elada sõnakuulelikku elu
ilma sõnakuuleliku mõttemaailmata.
Olin pikki aastaid kristlane ja armastasin Jumalat,
suutmata mõista, miks mul nii palju probleeme on?
Ma ei teadnud midagi mõttemaailmast.
Arvasin, et ei saa sinna midagi parata, kuidas mõtlen.
"Ma ei saa sinna midagi parata, kuidas mõtlen."
Mul polnud aimugi, et võin heita kõrvale väärad mõtted
või sulgeda oma meeled nende ees.
Et ma ei pea võtma vastu kõike, mis mu mõtteisse potsatab,
seda ikka ja jälle oma peas kedrates.
See, mida oma mõtteis ja südames ketrame,
tuleb ka välja me suust.
Õppides iseennast kuulama, saad ka enda kohta palju teada.
Palju sellistki, mida ehk ei tahagi teada.
Kuidas aga on lood muretsemisega? Miks me muretseme?
Seetõttu, et arvame selle läbi leidvat lahenduse oma probleemidele.
Ma ei väidagi, et sul ei võiks tekkida mõnda head ideed,
aga vaevalt küll.
Vähemalt mu enda kogemus on küll selline.
Jah, ma võin palvetada ja Jumal võib anda mulle hea idee,
kuid sel juhul lähtub see su sisemusest, jõudes su mõtetesse
ja mitte kusagilt väljast.
Sa oled oma seesmise inimese poolest vaim,
kellel on hing ja kes elab oma kehas.
Ma tegelen hetkel ühe inimesega,
kes püüab Jumalast sotti saada.
Kes Jumal on?
Aga kõik erinevad religioonid ja asjad?
Aga teadus?
Ma isegi ei tea, kuidas sellele kõigele vastata.
Ma pole isegi nii tark, et osata vastata kõigile neile küsimustele.
Samas tore, et ma pole,
sest vahel võid muutuda nii targaks, et ei usu enam üldse millessegi.
Aamen?
Ma ei vaata neid tobedaid telesaateid, mis püüavad tõestada, kes Jumal on.
Ma tean, kes Ta on ja mida Ta mu elus on teinud.
Küll aga andis Jumal mulle ühe mõtte, mida selle inimesega jagada -
sa ei leia Jumalat oma mõistuse abil!
Sa pead leidma Ta oma südamega.
Jumal pole leitav mõistuse abil.
Nii et, kui püüad Teda sel moel leida, ei toimi see kunagi.
Nii ei leia me ka mõistuse abil lahendusi kõigile oma probleemidele.
Jah, meil saab olla nii lihalik kui vaimne mõtteviis
ja täna ka räägin sellest, kuidas vaimset mõtteviisi kasutada.
Kuid see tähendab, et lased Jumalal kõnetada end seespidiselt.
Olgu see siis läbi rahu, tarkuse, Jumala Sõna,
mõne kinnituse või vaikse hääle.
Jumal tahab juhtida me elusid ja näidata meile, mida teha.
Vahel, kui palud juhiseid millegi tegemiseks
ega saa mingit vastust...
Tead mis? Jumal ei kõneta meid mingi kummitusliku häälega.
"Jumal ütleb sulle..."
Sageli saad vastuseid
otsekui läbi enda hääle omaenda peas,
sest Jumal joondab me mõtted oma tahtega nagu Piibel ütleb.
Teadsid sa seda?
Sa võid mõelda täiesti valesid asju
ja paluda
ning järgmine hetk või päev saad sa kui mingi selguse.
Meie aga ütleme selle kohta: "Mul tekkis hea idee!"
No mitte päris.
"Ossa, kus mul alles tekkis üks hea idee!"
Ei. Jumal lihtsalt joondas su mõtted oma tahtega
ja see mõte tundub õigena, kuna see tuli Jumalalt.
Kui aga langeme mõistuse tasandile, püüdes kõike välja nuputada,
toob see kaasa vaid peavalu,
paneb sind mossitama,
tekitab segadust ja miski nagu ei toimi.
Usun, et me kõik muretseme vahel erinevate asjade pärast.
Samas aga on see kui päev otsa kiiktoolis kiikumine -
pakub sulle küll tegevust, kuid ei vii mitte kusagile.
Kuula!
Muretsemisest pole absoluutselt mingit kasu!
See ei lahenda su probleeme,
vaid võib hoopis suurendada neid.
Las ma anda sulle nõu täna.
Asenda oma muretsemine palvetega.
Palume kohe praegu.
Isa, ma palun, et igakord, kui hakkame muretsema,
Sa näitaksid meile...
Lihtsalt sosista meile: "Sa raiskad oma aega",
aidates meid seejärel pöörata oma muretsemine palveks,
et Sa saaks me olukorra osas midagi ette võtta.
Filiplastele 4:6-7
"Ärge muretsege ühtigi,
vaid teie vajadused saagu kõiges Jumalale teatavaks
tänuütlemisega palumises ja anumises."
Jumal ei mõtle: "Jälle sina või? Jälle tahad veel üht asja?"
Liigne palvetamine pole võimalik.
See pole võimalik paluda Jumalalt liiga palju.
Kui aga palud, annab Jumal sulle ka oma rahu
nagu Piibel ütleb.
1978. a. Websteri sõnaraamatu järgi tähendab sõna "muretsema"
häirima, ahistama, rebima, vaevama,
julmalt taga kiusama või väsimuseni kurnama.
Las ma lugeda seda veelkord,
sest see on see, mida muretsemine tähendab.
Häirima, ahistama, rebima, vaevama,
julmalt taga kiusama või väsimuseni kurnama.
Ehk nagu näed - muretsemine ei tee midagi head.
Mitte midagi head.
Naine võib muretseda oma laste-, rahalise seisu-, mehe truuduse-
või teiste arvamuse pärast,
mis kõik võivad olla osa probleemist, kuid muretsemine ei lahenda seda.
Piibel ütleb,
et heidaksime kõik oma mured Issanda peale.
Kõik oma mured - jäädavalt ja lõplikult Jumala peale.
Te muidugi ei muretse keegi, nii et teil pole vist seda osa vaja.
Terve meel ei ole segaduses.
Kui oleksin küsinud, kes kogeb täna oma elus segadust,
oleksite olnud hämmingus, kui paljud oleks oma käe tõstnud.
Eeldavasti enamus.
Usun, et üks peamisi põhjusi, miks inimesed sattuvad segadusse,
on see, et nad püüavad ise liiga paljusid asju välja nuputada.
Mis meil küll viga on, et peame koguaeg kõike teadma?
Mu vanem poeg, kes on täna 50-aastane, ütles:
"Olen lõpuks ometi aru saanud,
et oma õiguse tagaajamine on ilmselgelt ülehinnatud."
Me maksame vahel kohutavat hinda tõestamaks, et meil on õigus
ja me kohe ei suuda ära oodata, et kuulutada kõigile, mida me teame.
Me ei suuda vahel teisi äragi kuulata,
sest niipea, kui nad on ühe lause öelnud,
mõtleme kohe sellele, mida kõike me teame.
On nii?
Me tahame nii kangesti öelda, mida kõike me teame.
Ole rahul sellega, et sa ei tea alati kõike.
Ole rahul tõdemusega: "Ma ei tea ja ma ei peagi teadma."
"Jah, ma palun selle asja pärast
ja küllap siis Jumal ka näitab seda mulle õigel ajal."
Ma ei ütle, et sa ei peaks üldse mõne olukorra peale mõtlema.
Kui see aga tekitab sinus segadust, siis lase asjal pigem minna.
Kui paljud teist kulutavad hullult aega, et asjadest sotti saada?
Ära tõsta siin midagi vaid poolikut kätt -
tõsta see ikka korralikult üles.
Mu mees ei püüa kunagi millestki sotti saada.
Dave on lihtsalt selline kõike rahulikult võttev, meeldiv sell.
Ma ei tea, miks me küll kõik ei võiks sellised olla?
No mina igal juhul pole. Mul pole sellist soolikat.
Kui paljud teist on rahutud hinged, kes on abielus vanade rahudega ise?
Nad ajavad sind ikka täiega hulluks, kas pole?
Oh aeg!
Tore, kui suhtes on vähemalt üks pool, kes teab, kuidas õigesti käituda.
Jumal ei ole segaduse looja.
1. Korintlastele 14:33 "Sest Jumal ei ole korratuse Jumal."
Seega, niipea, kui sattud segadusse, ole aus ja ütle:
"Püüan siin nüüd millestki sotti saada,
millele ainuüksi Jumal teab vastust.
Kuid kuna Ta pole mulle seda veel öelnud,
siis järelikult pean vaid usaldama Teda."
Assssa!
Me kõigi elus on asju, millele meil puuduvad vastused.
Sain just täna teada ühest asjast, mis ei sünni enne kolme kuud
ja mul oli kohe nina vingus.
Püüan siin teid õpetada, aga omal on seespidi nina vingus.
Ma ise pean rakendama täpselt neid samu printsiipe.
See, et keegi õpetab millestki,
ei tähenda, et ta ise on immuunne nende asjade suhtes.
Me kõik oleme rünnaku all.
Kuid ma tahan aidata teid leidma pisutki rahu oma elus,
sest terve meel on meel, milles valitseb rahu.
Seega, kui tahame kuulda Jumalalt, peame hoidma alal rahuliku meele.
"Tahan, et mul oleks rahu!"
No siis valva oma mõtteid.
Sa ei saa omada rahu, kui mõtled pidevalt valesid mõtteid.
Kui oled segaduses, siis enamjaolt seetõttu,
et püüad nuputada välja asju,
mille osas Jumal pole sulle vastust andnud.
Me tahame saade homse vastuseid juba täna,
samas kui Jumal tahab, et usaldaksime Teda üks päev korraga
"Millal ma küll abiellun?"
"Millal sa küll ometi muutud?"
"Millal Jumal, millal?"
"Miks Jumal, miks?"
Samas kui Tema igatseb vaid kuulda: "Issand, ma usaldan Sind.
Kõik mu ajad on Sinu kätes."
Neli asja, mis põhjustavad segadust.
1. Vähene enesekindlus otsuste langetamiseks.
2. Liiga paljude inimeste kuulda võtmine.
Oh aeg! Ära kuluta oma aega kõigi sõprade läbi käimisele,
küsides neilt, mida tegema peaksid?
Enamus neist ei tea sedagi, mida nad ise teevad.
"Mida ma sinu arust tegema peaks?"
Küll aga pane kindlasti plehku, kui kuuled sellist vastust:
"No esimese ropsuga ütleksin, et..."
See on küll viimane asi, mida vajame -
kellelegi esimese ropsuga pähe tulev mõte.
Kui küsid kelleltki nõu, siis mine vähemalt kellegi juurde,
kellel on vaimulikku tarkust ja tunnetust
ning kes ehk palvetab enne, kui sulle mingi vastuse välja käib.
"Mida sa arvad, et ma tegema peaks?"
3. Hirm otsuste langetamise ees, kuna kardame teha vigu.
4. Liigne asjade üle vaagimine.
Neli asja -
enesekindluse puudumine otsuste langetamiseks.
Muide, otsuse mittelangetamine on samuti otsus.
Liiga paljude inimeste kuulamine, hirm otsuste langetamise ees
ja liige asjade kaalumine.
Vahel tuleb aju mõneks hetkeks välja lülida
ja jääda vakka, nägemaks, mis on su südames.
Õpetussõnad 3:5-8 on võrratu kirjakoht.
"Toetu Jumalale ja usalda ning ole kindel Temas,
tehes seda kogu südame ja mõistusega.
Ära toetu omaenda arusaamadele.
Kõigil oma teedel pane tähele Jumalat,
sest Tema juhib su teed ja sammu.
Ära ole tark omaenese silmis."
Siinkohal ei taha kedagi solvata,
kuid kui aus olla, siis me keegi pole nii targad,
et ise oma probleeme lahendada.
Me vajame Jumala abi ja seda rohkesti.
Salm 8: "See on terviseks su närvidele ja soontele
ning kosutuseks su luudele ja üdile."
Seega, su mõtted saavad tegelikult mõjutada su tervist.
Sa võid end haigeks muretseda.
Nii paljud haigused ja hädad on tingitud ärevusest.
Jeesus aga ütles, et Ta tuli, et meil oleks rahu.
"Oma rahu ma annan teile. Oma rahu ma jätan teile."
Seega, lõpeta asjade üle muretsemine ning pahandamine.
Kui Jeesus ütleb, et ma ei peaks minema närvi,
siis järelikult peab ka olema moodus selles osas midagi ette võtta,
kui vaid tõesti tahaksin.
Ma saan aru, et meil on täna reede õhtu, aga...
Me mõtleme end vahel surnuks;
piirini, kus oleme juba hulluks minemas.
Mulle meeldib 1. Saamueli 17:48,
kus räägitakse, mida Taavet tegi, kui Koljatiga silmitsi seisis.
Taavet oli väike mees.
Koljat aga 3. meetrit pikk.
Taavet astus talle vastu oma lingu ja mõne kiviga.
Koljat aga oli varustatud maksimum sõjavarustusega.
Samas oli Taavetil parim sõjavarustus,
sest ta läks välja vägede Issanda nimel.
1. Saamueli 17:48 ütleb:
"Ja sündis, kui vilist tõusis ja tuli ning lähenes..."
Kujuta ette 3. meetrist selli enda poole tulemas.
"...ja tuli ning lähenes, et Taavetit kohata,
siis ruttas Taavet ja jooksis rinde poole vilistile vastu."
Küsid, miks see salm mulle nii väga meeldib?
Usun, et Taavet oleks saanud lüüa,
kui ta oleks jäänud paigale ja mõelnud Koljati suuruse peale.
"Armas aeg, oled sina alles suur! No ikka kohe täiega suur!"
Vahel pead lihtsalt jooksma selle asja suunas, mis vajab tegemist
ja lihtsalt tegema selle ära.
Siis näed ka, et Jumal on sinuga ning laseb su asjadel korda minna.
"Ma kardan! Ma kardan! Ma kardan!"
Saa sellest üle!
Ära lase hirmul peatada end.
Julgus tähendab tegutsemist hirmust hoolimata.
Halleluuja!
Võib-olla peaksin lõpetama hetkeks ja hoopis laulma?
Asjade tunnetamine või äratundmine on imeline.
Liigne asjade üle arutlemine aga ei tekita ainuüksi segadust,
aga segab ka me tunnetust.
1. Korintlastele 2:14-16 on võrratud salmid,
mis on väärt lugemist ja uurimist ikka ja jälle.
Need räägivad sellest, kuidas tõeliselt vaimne inimene
on pisut erinev kõigist teistest.
Sa ei saa tõeliselt vaimset inimest liiga kergelt rajalt maha võtta,
sest ta eeldavasti kuulab rohkem kui räägib.
Või, ta räägib sinuga ja kuulab samal ajal Jumalat.
Tõeliselt vaimne inimene treenib end
hoidma ühe kõrva alati avatuna oma Issandale.
Nii et, nad ei käitu valesti just väga kaua,
kuna nad mõistavad ruttu, et nad ei peaks seda tegema.
Kui oled tõeliselt lainel Püha Vaimuga,
ei saa sa istuda lõunalauas ja klatšida oma sõbraga kedagi taga.
See pole lihtsalt võimalik,
sest sa tajud selle ära.
Sa tunned enda sees üht ebamugavustunnet
ja sa tead, et sa ei peaks seda tegema.
Kui rääkisin eelmine kord Püha Vaimu juhtimise järgimisest,
siis need on just need asjad, millest ma räägin.
Ma ei pea sulle eeldavasti ütlema: "Ära löö oma naabrit maha!"
Ära röövi panka!
Need pole eeldavasti su kiusatused.
Küll aga peame rääkima sellest,
kuidas mitte olla kriitilised ja hukkamõistvad;
kuidas mitte taga rääkida ja ajada muud jama suust välja,
mis on hiljem kahjuks nii meile kui meid ümbritsevatele inimestele.
Kuid kui kurb see ka poleks -
kõik need asjad on muutunud aktsepteeritavateks pattudeks.
Asjadeks, mille osas arvatakse, et neil pole mingit mõju.
Kuid on küll. Need mõjutavad ja muudavad väga palju.
1. Korintlastele 2:15: "Vaimne inimene katsub ja uurib kõik läbi,
kaevub asjadesse ja küsimustesse ning tunnetab kõike."
Tõeliselt vaimne inimene, kes tegutseb Püha Vaimu meelsuses,
võtab aega mõelda, enne kui mõne vastuse välja käib.
Võrratu näide selle kohta leidub Johannese 8:1-11,
kus üks naine tabati abielurikkumiselt ja toodi Jeesuse juurde.
Toojad ütlesid: "Seaduse kohaselt tuleb ta kividega surnuks visata,
aga mida Sa selle kohta ütled?"
Jeesus kuulutas ju armastust ja andestust,
kuid samas pidi pidama kinni ka seadustest,
mistõttu nad arvasid, et võtavad Ta vahele.
See naine tabati abielurikkumiselt.
"Kui Sa tead nii palju, siis siin on see, mida seadus ütleb,
aga mida Sa temaga teeksid?"
Piiblis on öeldud, et Jeesus kummardus maha
ja kirjutas sõrmega midagi maapinnale.
Oled sa vahel mõelnud, mida imet Ta küll tegi?
Mis asja Ta tegi?
Ma ise arvan, et Ta võttis aega kuulata,
mida Jumal tahab, et Ta ütleks.
Vaid üks inimene siin plaksutab selle peale.
Tänan!
Kui palju vähem jamasid meil oleks, kui mõtleksime enne,
ega ütleks midagi esimese ropsuga välja.
Nad survestasid Teda vastama, mispeale Ta ajas end püsti
ja ütles: "Kes iganes teist on patuta, visaku esimene kivi."
Ja siis on seal öeldud, et nad hakkasid ükshaaval minema.
Vahel, kui keegi on ikka täiega tobe
ja ütleb sulle midagi täiega rumalat,
siis Piiblis on öeldud, et kui vastame rumalale,
saame ise täpselt tema sarnaseks.
Olen teatud olukordades mõelnud, et see isegi ei vääri mingit vastust.
Ma isegi ei vaevu vastama vahel.
Usun, et kui hoiaksime vahel oma suu kinni,
saaks Jumal ise inimestega tegeleda.
Selle asemel, et püüame koguaeg kõiki veenda selles,
mida nad meie arvates tegema peaksid.
Terve meel on positiivne.
Alati positiivne.
Terve meel ei mõtle vaid sellele, mida tal pole,
vaid sellele, mis tal on.
Ma olen nii tänulik, alates igat päeva tänuga Jumala ees
oma elu ja perekonna eest, võimaluste eest õpetada ja jutlustada,
võime eest kuulda, näha, rääkida ja kõndida,
oma kodu ja puhta vee eest.
Siit täna koju minnes
kirjuta üles 7. asja, mille eest tänulik oled.
Ole tänulik.
Kui oled naine ja sul on abikaasa,
kes teeb igasugu asju, mis sulle ei meeldi,
siis tea, et Jumal ei muuda teda selle peale,
kui teda oma näägutamistega surnuks näägutad.
Te mehed mõtlete nüüd: "Vot see naine mulle meeldib!
See naine meeldib mulle!"
Uskuge mind, mul oleks teile ka üht koma teist öelda.
Üks naine ütles mulle kord, et ta ei talu oma meest karvavõrdki.
Ta tahaks armastada oma meest, aga ei suuda,
kuna talle ei meeldi oma mehe juures mitte ükski asi.
Kuniks Jumal näitas talle... ja see on väga huvitav!
Ta ei suutnud armastada oma meest,
kuna oli päevad otsa vahtinud seebikaid
ja imetlenud vaid neid pikki, trimmis, tumedapäiseid mehi,
kes tulid koju roosikimbuga ja olid üdini romantilised,
tehes kõike vaid õigesti.
Nii et, kui siis ta enda pisut ülekaaluline mees koju tuli -
must ja higilõhnaline, kuna oli päev otsa kraave kaevanud,
mõtles naine: "Ma ei talu sind!"
Ta ei öelnud seda küll välja, kuid just nii ta mõtles.
Seega see, millega oma meeli täidad...
See, millega oma meeli täidad, saab mõjutama su käitumist.
Ära vahi kellegi teise meest, mõeldes: "Oh oleks ta vaid minu mees!"
Ta ei ole ja ei saa ka selleks!
Kui paljud on valmis pühendama oma meeled Issandale?
Sa tead, mida see tähendab, eks?
Mil iganes Ta näitab sulle,
et mõtled midagi, mida mõtlema ei peaks,
tuleb sul oma meeled selle loo osas lukku panna.
Loe Jumala Sõna ja asenda valed mõtted sellega.
Sest kus iganes on su mõtted, sinna sa ka lähed
ja kui mõtled millelegi piisavalt kaua, siis seda sa ka lõpuks teed.
Sageli aga me teeme asju, mida me ei taha teha.
Joyce tahab alati pakkuda sulle Jumala Sõna,
et kinnitada su vaimulikku teekonda.
Täna pakume sulle materjali "Terve elu - vaim, hing ja ihu"
"Aitäh sulle! Su siiras, kaine ja informatiivne õpetus
on avanud mu silmad, meele ja südame Jeesusele.
Olen hoopis teine inimene nüüd." Cynthia
Jumal hoolib igast su eluvaldkonnast.
Ta igatseb, et sul läheks hästi
nii vaimselt, hingeliselt kui füüsiliselt.
Selle 4. CD abil õpid tegema eluterveid valikuid.
Võid jõuda oma emotsionaalse valu juureni
ja võtta vastu Jumala tingimusteta armastuse.
Pluss palju muud.
Telli endale "Terve elu - vaim, hing ja ihu",
mis on ka digitaalselt allalaaditav.
Jumala abiga saad juurutada uusi harjumusi,
mis viivad sind tervema ja rõõmsama eluni.
Tellimisinfo on nähtav ekraanil.
VÕTA JOYCE ENDAGA KAASA
Kui oled kogenud kuritarvitamist, tõjumist, hülgamist
või muid valusaid olukordi,
siis see kõik on väga raske.
Tean, kuna kogesin ka ise lapsepõlves kuritarvitamist,
olles jäetud ükski kogu olukorraga
ja tundes, et keegi ei aita.
Kuid Jumal on alati olemas me jaoks, kui Ta poole hüüame.
Seetõttu tea, et Jumal armastab sind ja Tal on hea plaan su elu jaoks.
Ära anna alla, vaid usu Jumala tervendavasse väesse,
mis on olemas su jaoks.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.